Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 457

c) Mély fekvőtámasz (fiúk): A tanuló a lábfejét a tornapadon, kezét a talajon támasztja. • Egyensúlyozás: A tanulóknak a tornapad rögzítő gerendájának közepén, 2 méteres jelölt szakaszon kell minél több utat megtennie 45 s alatt oda-vissza. A határvonalat, illetve a padot a határvonalon túl minden fordulás előtt érintenie kell. Amennyiben lelép a padról a megadott időkereten belül, a kísérletet befejezettnek kell tekinteni. Két kísérlet közül a jobbikat kell feljegyezni. Előzőleg egy próbakísérlet tehető. • Függés hajlított karral (állmagasság, illetve derékszögű karhajlítás mellett): A függés helyzetét a tanuló társ segítségével veheti fel, idejét a segítség megszünéséből mérjük 0,1 s-os pontossággal mindaddig, amíg az alábbiakban leírt testhelyzet meg nem változik. A feladatot korlátkarfán, illetve nyújtó végeztethetjük el.

Source: https://magyarkozlony.hu/hivatalos-lapok/4559d516f6e31f733f042f9eea3ea96b48ce8ba2/dokumentumok/0d07dc151ac9189a7b073bd52d17093e55227c3d/letoltes